**Tisztelt Igazgató Asszony/Úr!**

Az Országos Tűzmegelőzési Bizottság és a Katasztrófavédelem Központi Múzeuma alkotói pályázatot hirdet 2024. évben az iskolások részére, melyre a **6-10 éves, a 11-14 éves, valamint a 15-18 éves korcsoportban** tanulók küldhetnek be kézműves alkotásokat, azaz rajzot, festményt, makettet „Füstérzékelő életet menthet”, valamint „Gróf Széchenyi Ödön élete és munkássága” témakörökben. A korábbi évektől eltérően a Digitális Alkotás és az Irodalmi alkotás kategóriákban nem lesznek korcsoportok, Irodalmi alkotás kizárólag „Gróf Széchenyi Ödön élete és munkássága” témakörben nyújtható be. A pályázat felmenő rendszerű, első körben területi szinten bírálják el a beérkezett műveket. A területi szinten első helyezést elért alkotások az országos versenyben vesznek részt.

A pályázat célja, hogy az iskolások kreatív alkotásokon keresztül mutassák be a tűzmegelőzés és a tűzvédelem fontosságát, a tűzoltók izgalmas és egyben kihívásokkal teli világát.

*Kérem, hogy pályázati kiírásunkat a tankerületébe tartozó oktatási intézményekbe eljuttatni szíveskedjék.*

*Kérjük, hogy minden alkotáshoz alkotó csatolja a pontosan, olvashatóan és érthetően kitöltött hozzájáruló nyilatkozatot. A pályamunka ennek hiányában kerül elbírálásra.*

Szíves együttműködését ezúton is köszönöm.

**A fővárosi pályázatokat az alábbi e-mail címre várjuk**: fkititkarsag@katved.gov.hu

Postacímünk: 1443 Budapest, Pf. 154, vagy 1081 Budapest, Dologház u. 1.

Kérjük, hogy az elküldött borítékokra, vagy csomagolásokra a következőt szíveskedjenek ráírni: „Alkotói pályázat 2024”.

**A pályázat benyújtási határideje: *április 21.***

Melléklet:

1. Az Országos Tűzmegelőzési Bizottság Pályázati felhívása
2. Hozzájáruló nyilatkozat és alkotás adatlap